CELEX: C2007/042/23
Language: sk
Date: 2007-02-24 00:00:00
Title: Vec C-516/06 P: Odvolanie podané 20. decembra 2006 : Komisia Európskych spoločenstiev proti rozsudku prvej komory Súdu prvého stupňa z  27. septembra 2006 vo veci T-153/04, Ferriere Nord SpA/Komisia Európskych spoločenstiev

24.2.2007   
            
            
               SK
            
            
               Úradný vestník Európskej únie
            
            
               C 42/14
            
         Odvolanie podané 20. decembra 2006: Komisia Európskych spoločenstiev proti rozsudku prvej komory Súdu prvého stupňa z 27. septembra 2006 vo veci T-153/04, Ferriere Nord SpA/Komisia Európskych spoločenstiev
   (Vec C-516/06 P)
   (2007/C 42/23)
   Jazyk konania: taliančina
   Účastníci konania
   
      Odvolateľka: Komisia Európskych spoločenstiev (v zastúpení: V. Di Bucci a F. Amato, splnomocnení zástupcovia)
   
      Ďalší účastník konania: Ferriere Nord SpA
   Návrhy odvolateľky
   
               —
            
            
               zrušiť napadnutý rozsudok v časti, v ktorej vyhlasuje za prípustnú žalobu o neplatnosť podanú spoločnosťou Ferriere Nord proti listu Komisie z 5. februára 2004 a proti faxu Komisie z 13. apríla 2004,
            
         
               —
            
            
               vyhlásiť za neprípustnú a teda zrušiť žalobu o neplatnosť podanú na prvom stupni spoločnosťou Ferriere Nord proti napadnutým aktom,
            
         
               —
            
            
               zaviazať spoločnosť Ferriere Nord na náhradu trov konania na obidvoch stupňoch.
            
         Odvolacie dôvody a hlavné tvrdenia
   V časti, v ktorej bola žaloba podaná na prvom stupni vyhlásená za prípustnú, rozsudok Súdu prvého stupňa z 27. septembra 2006 vo veci 153/04, Ferriere Nord SpA/Komisia Európskych spoločenstiev, porušuje ustanovenia článku 230 prvého odseku ES v spojení s článkom 249 ES, pokiaľ ide o výklad pojmu napadnutého aktu, neuvádza odôvodnenie, resp. uvádza nesprávne odôvodnenie a je postihnutý vadou nepríslušnosti Súdu prvého stupňa.
   Súd prvého stupňa nepreukázal, že napadnuté akty vytvárajú záväzné právne účinky, ktoré by mohli poškodiť záujmy odvolateľky tým, že by príslušným spôsobom menili jej právne postavenie. Okrem toho svoj záver o prípustnosti založil na domnienke, ktorú tiež nepreukázal, nezákonnosti aktov napadnutých na prvom stupni. Nakoniec, Súd prvého stupňa prekročil svoje právomoci, ktoré mu vyplývajú zo Zmluvy ES.